கேள்வி: மதுரை மீனாட்சி சுந்தரேசுவரர் கோயில் - இதர சன்னிதிகள் பற்றி நீங்கள் என்ன அறிந்துள்ளீர்கள்?
பதில்: முக்குறுணி விநாயகர், இரட்டை விநாயகர், தட்சிணாமூர்த்தி, மேதா தட்சிணாமூர்த்தி, மகாலட்சுமி, சரசுவதி, துர்க்கை, காசி விசுவநாதர், லிங்கோத்பவர், சகஸ்ரலிங்கம், வள்ளி தெய்வானை சமேத சுப்பிரமணியர், சந்திரசேகர், சண்டிகேசுவரர், மீனாட்சி சமேத கல்யாண சுந்தரேசுவரர், சித்தர், அப்பர், சம்பந்தர், சுந்தரர், மாணிக்கவாசகர், உஷா பிரதியுஷா சமேத சூரியனார், விபூதி விநாயகர், 63 நாயன்மார்கள், சப்தரிஷி மாதாக்கள், பைரவர், மதுரை வீரன், நவக்கிரகங்கள், சங்கப் புலவர்கள், மனைவியர் சமேத மன்னர் திருமலை நாயக்கர் ஆகியவை இக்கோயிலின் முக்கிய சன்னதிகள் ஆகும்.
கேள்வி: மதுரை மீனாட்சி சுந்தரேசுவரர் கோயில் - கலையழகு மிக்க மண்டபங்கள் பற்றி விளக்கவும்.
பதில்: கோயிலின் அழகிய சிற்ப வேலைப்பாடுகள், ஒவ்வொரு மண்டபத்திற்கும் வேறுபட்டு, அழகிய நுணுக்கங்களைக் கொண்டும், தனித்தனிச் சிறப்புக்களையும் உள்ளடக்கியுள்ளன. * அஷ்ட சக்தி மண்டபம், * மீனாட்சி நாயக்கர் மண்டபம், * முதலி மண்டபம், * ஊஞ்சல் மண்டபம், * கம்பத்தடி மண்டபம், * கிளிக்கூட்டு மண்டபம், * மங்கையர்க்கரசி மண்டபம், * சேர்வைக்காரர் மண்டபம், * திருக்கல்யாண மண்டபம், * ஆயிரங்கால் மண்டபம் * மன்னர் திருமலை நாயக்கரால் கட்டப்பட்ட வீரவசந்தராயர் மண்டபம், மதுரை மீனாட்சி கோயில்
கேள்வி: மதுரை மீனாட்சி சுந்தரேசுவரர் கோயில் - வீரவசந்தராயர் மண்டபம் பற்றி விளக்கவும்.
பதில்: மதுரை மீனாட்சி சுந்தரேசுவரர் கோயிலின் கிழக்கு வாசல் வழியாக சுவாமி சந்நதிக்கு செல்லும் வழியில், ஆயிரங்கால் மண்டபம், மதுரை முன்புறத்தில் அமைந்துள்ளது. 400 ஆண்டுகள் பழமையான இம்மண்டபம் 7,000 சதுர அடி பரப்பளவு கொண்டது. இம்மண்டபம் பூசைப் பொருட்கள், மரம், உலோகம் மற்றும் நெகிழி பொம்மைகள் மற்றும் கலைப்பொருட்கள் விற்பனை செய்யும் அறுபதுக்கும் மேற்பட்ட கடைகள் கொண்டது. இம்மண்டபத்தின் நடுவில், சுவாமியை நோக்கியவாறு நந்தி சிலை உள்ளது. 2 பிப்ரவரி 2018 (வெள்ளிக்கிழமை) அன்று இரவில் கோயில் கதவுகள் பூட்டியப் பின்னர், மண்டபத்தில் இருந்த ஒரு கடையில் ஏற்பட்ட மின்கசிவு காரணமாக பெருந் தீவிபத்து ஏற்பட்டது. இத்தீவிபத்தில் 40 கடைகள் முற்றிலும் தீயில் அழிந்ததுடன், தீயின் கடும் வெப்பத்தின் காரணமாக, வீரவசந்தராய மண்டபத்தின் மேற்கூரையும், கருங்கல் தூண்களும் பலத்த சேதமுற்று இடிந்து விழுந்தது.[https://scroll.in/article/867574/fire-in-madurais-meenakshi-temple-sparks-demand-for-shops-to-be-evicted-from-complex Fire in Madurai’s Meenakshi temple sparks demand for shops to be evicted from complex] [https://www.thehindu.com/news/national/tamil-nadu/meenakshi-temple-mandapam-worst-hit-by-fire/article22647153.ece Meenakshi temple mandapam worst hit by fire] தற்போது இம்மண்டபத்தை மறுசீரமைப்பு செய்யும் பணிகள் மேற்கொள்ளப்பட்டு வருகிறது.[https://www.hindutamil.in/news/tamilnadu/581403-madurai-meenakshi-amman-temple-veera-vasantharayar-hall-renovation-1.html மதுரை மீனாட்சி அம்மன் கோயில் வீர வசந்தராயர் மண்டபம் புதுப்பிப்பு எப்போது? - கும்பாபிஷேகம் தள்ளிப்போக வாய்ப்பு]
கேள்வி: மதுரை மீனாட்சி சுந்தரேசுவரர் கோயில் - அம்மன், சுவாமியின் பெயர்கள் பற்றி விளக்கவும்.
பதில்: கல்வெட்டு ஆய்வில் 1752ம் ஆண்டு வரை மீனாட்சி என்ற பெயரே அம்மனுக்கு கிடையாது. 1710ல் தான் சொக்கநாதர் என்ற பெயரே சுவாமிக்கு அளிக்கப்பட்டுள்ளது. அதற்கு முன்பு வரை சுவாமியை, "மாடக்குளக்கீழ் மதுரோதய வளநாட்டு மதுரையில் திரு ஆலவாய் உடைய நாயனார் திருக்கோயில்" என்று தான் குறிப்பிடப்பட்டுள்ளது. அம்மனை, "திருக்காமக்கோட்டம் உடைய ஆளுடைய நாச்சியார்" என்றே குறிப்பிட்டுள்ளனர். 1898ம் ஆண்டின் கல்வெட்டில் தான் மீனாட்சி - சுந்தரேசுவரர் என்ற பெயர் காணப்படுகிறது.[https://tamil.news18.com/news/madurai/madurai-meenakshi-amman-temple-results-of-the-inscription-study-reveal-new-facts-826774.html மதுரை மீனாட்சியின் நிஜப்பெயர் - கல்வெட்டு ஆய்வு முடிவுகள் சொல்லும் புதிய உண்மைகள்]